
Αριθ. 2054401/7000/0023 (1) 

Καθορισμός επιτοκίων έντοκων γραμματίων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 και 2 του Ν.Δ. 
3745/57 «Περί εκδόσεως εντόκων γραμματίων». 

2. Τις διατάξεις των άρθρων 1 και 4 του Ν. 1266/ 
1982 «Περί οργάνων ασκήσεως της νομισματικής πι¬ 
στωτικής και συναλλαγματικής πολιτικής και άλλων δια¬ 
τάξεων». 

3. Τις προηγούμενες αποφάσεις του Υπουργού Οι¬ 
κονομικών αριθ. 2044064/5589/0023/8.7.93, 
2048804/6176/0023/26.7.93 και 2051411/6604/ 
0023/11.8.93 «Καθορισμός Επιτοκίων εντόκων γραμ¬ 
ματίων». 

4. Το άρθρο 12 του Ν. 2074/92 (ΦΕΚ 128/ 
31.7.92). 

5. Την κοινή απόφαση Πρωθυπουργού και Υπουργού 


Οικονομικών αριθ. Υ 2009/20.5.93/ΦΕΚ 365/Β/ 
21.5.93 «Ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών», αποφασί¬ 
ζουμε: 

1. Ορίζουμε το επιτόκιο των εντόκων γραμματίων 
Ν.Δ. 3745/57 ετήσιας διάρκειας που θα εκδοθούν ή θα 
ανανεωθούν από 24 Αυγούστου 1993 σε 20,25%. 

Για τα έντοκα γραμμάτια τρίμηνης και εξάμηνης 
διάρκειας, ισχύει η προηγούμενη απόφασή μας αριθ. 
2044064/5589/0023/8.7.93. 

2. Επίσης για τα άληκτα έντοκα γραμμάτια και για το 
χρονικό διάστημα από την πιο πάνω ημερομηνία 
(24.8.1993) μέχρι και τη λήξη τους ισχύουν οι αποφά¬ 
σεις μας βάσει των οποίων έγινε η έκδοσή τους. 

3. Κάλυψη Δαπάνης 

Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού 
οικονομικού έτους 1993. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 24 Αυγούστου 1993 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθ. Υ6/6134 (2) 

Τροποποίηση και συμπλήρωση της κοινής υπουργικής 
απόφασης αριθ. Α6Γ/11335/27.12.85 «εφαρμογή 
κοινοτικών πράξεων που αφορούν καλλυντικά προ¬ 
ϊόντα (μέθοδοι αναλύσεως)». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. Του άρθρου 1 παράγρ. 1 και 3 του Ν. 1338/83 
«περί εφαρμογής του κοινοτικού δικαίου» (ΦΕΚ 34/Α/ 
17.3.83) όπως αντικαταστάθηκε από το άρθρο 6 του Ν. 
1440 (ΦΕΚ 70/Α/17.6.84) «Συμμετοχή της Ελλάδας 
στο κεφάλαιο, στα αποθεματικά και στις προβλέψεις 
της Ευρωπαϊκής Τράπεζας επενδύσεων, στο κεφάλαιο 










ΙΑ22, 


ΕΦΗΜΕΡΙΕ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΔΕΥΤΕΡΟ) 


της Ευρωπαϊκής Κοινότητας Άνθράκος και Χάλυβος 
του Οργανισμού Εφοδιασμού της ΕΙΙΒΑΤΟΜ καθώς 
και του άρθρου 65 του Ν. 1892/90 (ΦΕΚ 101Α). 

β. Του άρθρου 2 παρ. 2 περ. α' και β' του Ν. 1316/83 
όπως αντικαταστάθηκε με τις διατάξεις του άρθρου 1 
του Ν. 1965/91 (ΦΕΚ 146/Α/26.9.91) και του άρθρ. 
14 παρ. 4 εδ. 1 του Ν. 1316/83 «Ίδρυση, οργάνωση και 
αρμοδιότητες του Εθνικού Οργανισμού Φαρμάκων 
(Ε.Ο.Φ.) της Εθνικής Φαρμακοβιομηχανίας (Ε.Φ.) της 
Κρατικής Φαρμακαποθήκης (Κ.Φ.) και τροποποίηση 
της Φαρμακευτικής Νομοθεσίας και άλλες διατάξεις» 
(ΦΕΚ 3/Α/11.1.83). 

2. Το έγγραφο του Ε.Ο.Φ. αριθ. 14580/19.5.93. 

3. Την κοινή απόφαση του Πρωθυπουργού και του 
Υπουργού Εθνικής Οικονομίας υπ' αριθ. Υ.1935/ 
3.12.92 «Καθορισμός αμροδιοτήτων του Υφυπουργού 
Εθνικής Οικονομίας (ΦΕΚ Β/726/92). 

4. Την κοινή απόφαση του Πρωθυπουργού και 
Υπουργού Υγείας, Πρόνοιας και Κοινωνικών Ασφαλί¬ 
σεων υπ’ αριθ. Υ. 1938/9.12.92 «Ανάθεση αρμοδιοτή¬ 
των στους Υφυπουργούς Υγείας, Πρόνοιας και Κοινω¬ 
νικών Ασφαλίσεων...» (ΦΕΚ Β/727/11.12.92). 

5. Τις διατάξεις του άρθρου 29Α του Ν. 1558/1985 
(137 Α') όπως το άρθρο αυτό προσετέθη με το άρθρο 
27 του Ν. 2081/1992 (154 Α'), αποφασίζουμε: 

Τροποποιούμε και συμπληρώνουμε την απόφαση 
αριθ. Α6Γ/11335/27.12.85 ως προς τα εξής σημεία: 

α) Στο άρθρο 2 στοιχείο XI αντικαθίσταται ως εξής «η 
ανίχνευση και ο προσδιορισμός της ελεύθερης φορ- 
μαλδεΐδης». 

β) Προστίθεται στοιχείο «XXIX ο προσδιορισμός της 
μεδανόλης σε σχέση με αιθανόλη και 2 - προπα- 
νόλη». 

γ) Προστίθεται στοιχείο «XXX - ο προσδιορισμός και 
η ανίχνευση του φαινολοσουλφονικού οξέος». 

Κατά τα λοιπά εξακολουθεί να ισχύει η απόφαση 
αριθ. Α6Γ/11335/27.12.85. 

Από τις διατάξεις της απόφασης αυτής δεν προκα- 
λείται δαπάνη σε βάρος του κρατικού προϋπολογι-' 
σμού. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 11 Αυγούστου 1993 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ/ΣΕΩΝ 

ΚΩΝ.ΔΟΥΣΗΣ Ν. ΑΝΑΣΤΑΣΟΠΟΥΛΟΣ 

-♦- 

Αριθ. ΔΥΙγ/27691 (3) 

Έγκριση εφημεριών γιατρών κατ’ εξαίρεση (Ν.Γ. Νοσ. 
Καβάλας). 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 88 του Ν. 2071/92. 

2. Την αρ. ΔΥ1γ/1010/3.2.93 (ΦΕΚ 89/Β/93) από¬ 
φασή μας «περί εφημεριών γιατρών». 

3. Το αρ. 7981 /Α11/27.5.93 έγγραφο του Ν.Γ. Νο¬ 
σοκομείου Καβάλας, αποφασίζουμε: 


Εγκρίνουμε κατ’ εξαίρεση της αρ. ΔΥΙγ/1010/ 
3.2.93 απόφασής μας και επιπλέον της παρ. (β) του 
Κεφ. IV αυτής, την πραγματοποίηση μιας (1) επιπλέον 
εφημερίας στο Αναισθησιολογικό Τμήμα του Ν.Γ. Νο¬ 
σοκομείου Καβάλας για τις ημέρες Σάββατα και Κυρια¬ 
κές, που θα πραγματοποιείται εκ περιτροπής από τους 
υπηρετούντες Αναισθησιολόγους, για το χρονικό διά¬ 
στημα από 1.5.93 μέχρι της πλήρωσης της ήδη προκη- 
ρυχθείσας θέσης Επιμ. Β' Αναισθησιολογίας. 

Με την απόφαση αυτή προκαλείται δαπάνη σε βάρος 
των υπαρχουσών πιστώσεων του Προϋπολογισμού του 
Νοσοκομείου (ΚΑΕ 0254), ύψους 15.500 δρχ. κατά 
μήνα. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 11 Αυγούστου 1993 

Ο ΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 
-♦- 

Αριθ. 83594 (4) 

Κύρωση Κανονισμού Εσωτερικής Υπηρεσίας του Πρω¬ 
τοδικείου Κέρκυρας. 

Η ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα Οργανι¬ 
σμού δικαστηρίων και κατάστασης δικαστικών λειτουρ¬ 
γών (Κυρ. Νόμος 1756/1988) (ΦΕΚ 35/Α/26.2.1988), 
όπως αντικαταστάθηκε από το άρθρο 5 του Ν. 1868/ 
1989 (ΦΕΚ 230/Α/10.10.1989) και όπως ισχύει σή¬ 
μερα. 

2. Το άρθρο 29α του Ν. 1558/1985, όπως προσετέ- 
θηκε με το άρθρο 27 του Ν. 2081/1992 (ΦΕΚ 154/ 
10.9.1992). 

3. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του Κρατικού 
Προϋπολογισμού. 

4. Το έγγραφο του Πρωτοδικείου Κέρκυρας με τον 
αριθμό 384/29.7.1993, αποφασίζουμε: 

Κυρώνουμε τον Κανονισμό της εσωτερικής Υπηρε¬ 
σίας του Πρωτοδικείου Κέρκυρας όπως καταρτίστηκε 
με την απόφαση της Ολομέλειας του δικαστηρίου αυ¬ 
τού με τον αριθμό 1/1993 η οποία έχει ως εξής: 

Για τους λόγους αυτούς 

Καταρτίζει τον Κανονισμό Λειτουργίας της εσωτερι¬ 
κής υπηρεσίας του Πρωτοδικείου Κέρκυρας όπως ακο¬ 
λουθεί: 


ΚΑΝΟΝΙΣΜΟΣ 
ΕΣΩΤΕΡΙΚΗ ΥΠΗΡΕΣΙΑΣ ΠΡΩΤΟΔΙΚΕΙΟΥ 
ΚΕΡΚΥΡΑΣ 

ΚΕΦΑΛΑΙΟ ΠΡΩΤΟ 
Αρθρο 1 

Ο κανονισμός αυτός βασίζεται στις διατάξεις του άρ¬ 
θρου 17 του Ν. 1756/1988 «Κώδικας Οργανισμού Δι¬ 
καστηρίων και Κατάσταση Δικαστικών Λειτουργών», 

όπως τροποποιήθηκε με το άρθρο 5 του Ν. 18Θ8/1989 
και ρυθμίζει τα θέματα που αναφέρονται στο παρα¬ 
πάνω άρθρο. 

Άρθρο 2 

α) Στο Πρωτοδικείο Κέρκυρας, για την εκδίκαση των 
αστικών υποθέσεων που υπάγονται στην καθ’ ύλην και 
κατά τόπο αρμοδιότητά του, λειτουργούν το Πολυμε¬ 
λές και Μονομελές Πρωτοδικείο, τα οποία συνεδριά¬ 
ζουν κατά τις ημέρες, ώρες και με τον αριθμό των υπο- 
- θέσεων, που αναφέρονται ειδικότερα στο δεύτερο κε¬ 
φάλαιο του Κανονισμού αυτού. 

β) Οι ποινικές υποθέσεις που υπάγονται στην καθ' 
ύλην και κατά τόπο αρμοδιότητα του ίδιου παραπάνω 
Δικαστηρίου, δικάζονται από τα Ποινικά Δικαστήρια, το 
Δικαστικό Συμβούλιο και ερευνώνται από τον Ανακριτή, 
που αναφέρονται ειδικότερα στο τρίτο κεφάλαιο του 
Κανονισμού αυτού. 

γ) Η Γραμματεία του Πρωτοδικείου Κέρκυρας απο¬ 
τελεί αυτοτελή Διεύθυνση και διαιρείται στα τμήματα, 
που αναφέρονται στο τέταρτο κεφάλαιο του Κανονι¬ 
σμού αυτού. 

ΟΛΟΜΕΛΕΙΑ ΤΟΥ ΠΡΩΤΟΔΙΚΕΙΟΥ 

Άρθρο 3 

Το Πρωτοδικείο Κέρκυρας για τη ρύθμιση των θεμά¬ 
των που προσδιορίζονται στις διατάξεις του άρθρου 14 
του Ν. 1756/1988, όπως τροποποιήθηκε με το άρθρο 
3 του Ν. 1868/1989, και όπου αλλού ορίζει ο νόμος, 
συγκροτείται σε Ολομέλεια. 

Άρθρο 4 

Η Ολομέλεια του Πρωτοδικείου Κέρκυρας αποτελεί- 
ται από τον Πρόεδρο Πρωτοδικών και τους Πρωτόδικες 
που υπηρετούν σ’ αυτό και προεδρεύεται από τον Πρό¬ 
εδρο Πρωτοδικών που διευθύνει το Δικαστήριο, ανα- 
πληρούμενο νομίμως σε περίπτωση κωλύματος ή 
απουσίας τους. 

Στην Ολομέλεια παρίσταται και ο Εισαγγελέας που 
διευθύνει την Εισαγγελία Πρωτοδικών Κέρκυρας, ή ο 
νόμιμος αναπληρωτής του, ο οποίος εκφράζει τη 
γνώμη του και αποχωρεί. 

Άρθρο 5 

1) Την Ολομέλεια συγκαλεί ο Πρόεδρος Πρωτοδικών 
που διευθύνει το Δικαστήριο ή ο νόμιμος αναπληρωτής 
του. Η σύγκληση της Ολομέλειας είναι υποχρεωτική 
όταν: 

α) Ζητηθεί εγγράφως από το ένα τρίτο των μελών 
που κατά το χρόνο της αίτησης συμμετέχουν σ’ αυτήν. 

β) Ζητηθεί από το διευθύνοντα την Εισαγγελία Πρω¬ 
τοδικών ή το νόμιμο αναπληρωτή του για ζητήματα γε¬ 
νικότερου ενδιαφέροντος οργάνωσης και λειτουργίας 
του Δικαστηρίου και 

γ) Ασκηθεί προσφυγή από ένα μέλος της εναντίον 
πράξεως του Δικαστή που διευθύνει το Πρωτοδικείο. 

2) Σε περίπτωση που δεν συγκληθεί η Ολομέλεια 
μέσα σε πέντε (5) ημέρες, εκείνος που ζήτησε τη σύ¬ 
γκλησή της έχει δικαίωμα να συγκαλέσει την Ολομέ¬ 


λεια με αίτησή του που γνωστοποιείται σε όλα τα μέλη 
της. 

Άρθρο 6 

1) Στην αρμοδιότητα της Ολομέλειας υπάγονται: 

α) η κατάρτιση, συμπλήρωση, τροποποίηση, αντικα¬ 
τάσταση ή κατάργηση διατάξεων του κανονισμού του 
Πρωτοδικείου. 

β) η λήψη αποφάσεων για θέματα γενικότερου εν¬ 
διαφέροντος οργάνωσης και λειτουργίας του Δικαστη¬ 
ρίου και απονομής της δικαιοσύνης. 

γ) η κατάρτιση των τμημάτων των διακοπών. 

δ) η λήψη απόφασης ή η γνωμοδότηση για όσα θέ¬ 
ματα έχουν υπαχθεί στην αρμοδιότητά της από τον κα¬ 
νονισμό ή από ειδικές διατάξεις. 

2) Η Ολομέλεια μπορεί να συγκληθεί για να ανταλλά¬ 
ξουν τα μέλη απόψεις σε διάφορα νομικά ζητήματα. 

Στην περίπτωση αυτή η σχετική απόφαση της Ολο¬ 
μέλειας γνωστοποιείται στο Υπουργείο Δικαιοσύνης 
και στον Άρειο Πάγο. Μπορεί μάλιστα αν το αποφασί¬ 
σει να δημοσιευθεί η απόφασή τηςς και σε νομικό πε¬ 
ριοδικό. 

Τα πορίσματα των σχετικών συζητήσεων δεν δε¬ 
σμεύουν τα δικαιοδοτικά όργανα του Δικαστηρίου. 

Άρθρο 7 

Για τη νομότυπη σύγκληση της Ολομέλειας απαιτεί¬ 
ται η προηγούμενη έγγραφη πρόσκληση του Προέδρου 
Πρωτοδικών που διευθύνει το Πρωτοδικείο ή του νομί¬ 
μου αναπληρωτή του, που απευθύνεται ονομαστικά σ’ 
όλα τα μέλη της. Στην πρόσκληση αυτή αναγράφονται 
τα θέματα που θα αποτελέσουν αντικείμενο συζητή¬ 
σεων. θέμα μη εγγεγραμμένο στην πρόσκληση δεν 
μπορεί να συζητηθεί στην Ολομέλεια εκτός αν σ’ αυτό 
υπάρχει ομόφωνη απόφαση των παρόντων μελών της. 
Ομοια ακριβώς πρόσκληση αποστέλλεται και στον Ει¬ 
σαγγελέα Πρωτοδικών. Σε καμιά περίπτωση δεν μπο¬ 
ρεί να γίνει σύγκληση της Ολομέλειας για οποιοδήποτε 
γενικά θέμα αν δε μεσολαβούν τουλάχιστον πέντε (5) 
ημέρες από το χρόνο αποστολής της σχετικής πρό¬ 
σκλησης στα μέλη της μέχρι την ημερομηνία σύγκλη¬ 
σής της, εκτός αν αφορά την κατάρτιση, τροποποίηση 
ή αντικατάσταση του παρόντος κανονισμού, οπότε κοι¬ 
νοποιείται προ μηνός τουλάχιστον στον Γραμματέα 
Πρωτοδικών, στο Δικηγορικό Σύλλογο Κέρκυρας, οτην 
Ένωση Δικαστών και Εισαγγελέων και στο Σύλλογο Δι¬ 
καστικών υπαλλήλων Κέρκυρας, για να υποβάλουν αν 
επιθυμούν έγγραφες προτάσεις για θέματα σχετιζό- 
μενα με τα αντικείμενα του κανονισμού. 

Άρθρο 8 

Η Ολομέλεια βρίσκεται σε απαρτία όταν είναι παρό¬ 
ντα σ’ αυτήν περισσότερα από τα μισά κατά το χρόνο 
σύγκλησης μέλη της, όχι όμως λιγότερα από τρία. 

Για τη λήψη αποφάσεων ή γνωμοδοτήσεων για θέ¬ 
ματα τα οποία έχουν υπαχθεί στην αρμοδιότητα της 
Ολομέλειας από τον κανονισμό ή από ειδικές διατάξεις 
αρκεί η παρουσία του ενός τρίτου των μελών της. 

Άρθρο 9 

Ο Πρόεδρος που διευθύνει το Πρωτοδικείο ή ο νόμι¬ 
μος αναπληρωτής του, διορίζει τον Εισηγητή του θέμα¬ 
τος εκείνου για το οποίο καλείται η Ολομέλεια να πάρει 
σχετική απόφαση. Είναι δυνατόν για το ίδιο θέμα να 
διορισθούν παράλληλα και περισσότεροι εισηγητές, οι 
οποίοι μεταξύ τους μπορούν να κάνουν κατανομή της 
εργασίας τους. Ο ορισμός του Εισηγητή ή των Εισηγη¬ 
τών πρέπει να γίνει είκοσι (20) ημέρες πριν από το 
χρόνο ορισμού της ημέρας σύγκλησης της Ολομέλειας. 
Σε εξαιρετικές περιπτώσεις όπου το σχετικό θέμα δεν 
παρουσιάζει δυσκολίες αντιμετώπισης του ο διορισμός 
εισηγητή μπορεί να γίνει και πριν από πέντε (5) ημέρες 
από την ημερομηνία σύγκλησης της Ολομέλειας. Με 
απόφαση της Ολομέλειας του Πρωτοδικείου μπορεί 
επίσης να διορισθεί ένας ή και περισσότεροι εισηγητές 
σε διάφορα θέματα που πρόκειται να την απασχολή¬ 
σουν. 

Άρθρο 10 

Καθήκοντα Γραμματέα της Ολομέλειας ασκεί ο 
Γραμματέας, Προϊσταμένος της Διευθύνσεως της 
Γραμματείας του Πρωτοδικείου, αν δε δεν υπάρχει, 
απουσιάζει ή κωλύεται τον αναπληρώνει ο αρχαιότερος 
δικαστικός υπάλληλος του Πρωτοδικείου. Αυτός ορίζε¬ 
ται από τον Πρόεδρο που διευθύνει το Πρωτοδικείο ή 
το νόμιμο αναπληρωτή του. 

Άρθρο 11 

1) Οι αποφάσεις της Ολομέλειας λαμβάνονται με την 
απόλυτη πλειοψηφία των παρόντων μελών της. 

Αν για κάποιο θέμα σχηματισθούν, περισσότερες 
από δύο γνώμες επαναλαμβάνεται η ψηφοφορία για 
μία από τις δύο επικρατέστερες γνώμες. Οι αποφάσεις 
της Ολομέλειας υπερισχύουν των αποφάσεων των άλ¬ 
λων οργάνων του Πρωτοδικείου για το ίδιο θέμα. Οι συ¬ 
νεδριάσεις της Ολομέλειας δεν είναι δημόσιες, εκτός 
από εκείνες τις περιπτώσεις για τις οποίες από το νόμο 
γίνεται ειδική ρύθμιση. 

2) Οι δικονομικές διατάξεις που ρυθμίζουν τα σχε¬ 
τικά με τη διάσκεψη και την κατάρτιση των αποφάσεων 
των δικαστηρίων, εφαρμόζονται αναλόγως και στις 
αποφάσεις των Ολομελειών, όταν κρίνουν θέματα διοι¬ 
κητικής φύσεως. 

ΚΕΦΑΛΑΙΟ ΔΕΥΤΕΡΟ 
ΣΥΝΕΔΡΙΑΣΕΙΣ ΠΟΛΙΤΙΚΩΝ ΔΙΚΑΣΤΗΡΙΩΝ 

Άρθρο 12 

ΠΟΛΥΜΕΛΕΣ ΠΡΩΤΟΔΙΚΕΙΟ 

θα δικάζονται όλες οι υποθέσεις που υπάγονται 
κατά νόμο στην αρμοδιότητά του, τακτικής και εκού¬ 
σιας διαδικασίας. Για την εκδίκαση των υποθέσεων αυ¬ 
τών το Δικαστήριο θα συνεδριάζει στα προς τούτο ορι¬ 
ζόμενα ακροατήρια του και γραφεία του Δικαστικού 
Μεγάρου, δύο φορές το μήνα, ήτοι την πρώτη και τρίτη 
Τρίτη κάθε μήνα, εκτός του μηνός Ιουνίου, κατά τον 
οποίο θα συνεδριάζει μόνο την πρώτη Τρίτη, με ώρα 
ενάρξεως συνεδριάσεως την 10.00. θα γίνεται εκφώ¬ 


νηση όλων των υποθέσεων κατά τη σειρά που είναι εγ¬ 
γεγραμμένες στο πινάκιο, με ματαίωση των υποθέ¬ 
σεων που δεν παρίστανται οι διάδικοι, με αναβολή εκεί¬ 
νων (υποθέσεων) για τις οποίες το Δικαστήριο κρίνει 
ότι συντρέχει νόμιμος λόγος αναβολής και με συζήτηση 
των υπολοίπων. 

Ο αριθμός των υποθέσεων που θα προσδιορίζονται 
σε κάθε συνεδρίαση δεν θα υπερβαίνει τις 40 για την 
τακτική διαδικασία και τις 40 για την εκούσια δικαιοδο¬ 
σία. 

Από τον ανωτέρω αριθμό των υποθέσεων που θα 
προσδιορίζονται για την καθεμία δικάσιμο ο αρμόδιος 
Γραμματέας θα προσδιορίζει τις 25 και τις υπόλοιπες 
15 ο Πρόεδρος του Δικαστηρίου ή ο νόμιμος αναπλη¬ 
ρωτής του. 

Άρθρο 13 

ΜΟΝΟΜΕΛΕΣ ΠΡΩΤΟΔΙΚΕΙΟ 
α) Τακτική - Εκούσια διαδικασία 

θα δικάζονται όλες οι υποθέσεις που υπάγονται 
κατά νόμο στην αρμοδιότητά του Τακτικής και Εκού¬ 
σιας δικαιοδοσίας. Γ ια την εκδίκαση των υποθέσεων 
αυτών το Δικαστήριο θα συνεδριάζει δύο φορές το 
μήνα, ήτοι την πρώτη και τρίτη Τρίτη κάθε μήνα, εκτός 
του μηνός Ιουνίου, κατά τον οποίο θα συνεδριάζει μόνο 
την πρώτη Τρίτη με ώρα ενάρξεως συνεδριάσεως την 9 
π.μ., στα προς τούτο προσδιορισμένα ακροατήρια του 
και γραφεία του Δικαστικού Μεγάρου. 

Ο αριθμός των προσδιοριζομένων προς εκδίκαση 
υποθέσεων για καθεμιά δικάσιμο του Μονομελούς 
Πρωτοδικείου δεν πρέπει να υπερβαίνει: 1) Για την τα¬ 
κτική διαδικασία τις 30, από τις οποίες τις 20 θα προσ¬ 
διορίζει η Γ ραμματέας και τις υπόλοιπες ο Πρόεδρος 
του Πρωτοδικείου, 2) Για τη διαδικασία της εκούσιας 
δικαιοδοσίας τις 50 από τις οποίες 40 θα προσδιορίζει 
η Γ ραμματέας και τις υπόλοιπες ο Πρόεδρος του Πρω¬ 
τοδικείου. 

β) Ειδικές διαδικασίες 

(Μισθωτικές διαφορές - εργατικές διαφορές - διαφο¬ 
ρές από αυτοκίνητα - διατροφές - απαλλοτριώσεις - 
Ο.Γ.Α. - Διαταγές πληρωμής) 

Γ ια την εκδίκαση των υποθέσεων αυτών το Δικαστή¬ 
ριο θα συνεδριάζει τη δεύτερη και τέταρτη Τρίτη κάθε 
μήνα, εκτός του μήνα Ιουνίου, κατά τον οποίο θα συνε¬ 
δριάζει μόνο τη δεύτερη Τρίτη, με ώρα ενάρξεως την 
9η π.μ., στα προς τούτο προσδιορισμένα ακροατήρια 
του και γραφεία του Δικαστικού Μεγάρου, εκτός από 
τις διαταγές πληρωμής που θα δικάζονται όλες τις ερ¬ 
γάσιμες μέρες από τον οριζόμενο κάθε μέρα Πρόεδρος 
υπηρεσίας. 

Ο αριθμός των προσδιοριζομένων προς εκδίκαση 
υποθέσεων για καθεμιά δικάσιμο του Μονομελούς για 
τις ειδικές διαδικασίες δεν πρέπει να υπερβαίνει: Γ ια 
τις μισθώσεις τις 60, από τις οποίες τις 40 θα προσδιο¬ 
ρίζει η Γ ραμματέας και τις υπόλοιπες ο Πρόεδρος του 
Πρωτοδικείου, για τα εργατικά τις 15, από τις οποίες 
τις 10 θα προσδιορίζει η Γ ραμματέας και τις υπόλοιπες 
ο Πρόεδρος του Πρωτοδικείου και για τα αυτοκίνητα 
και τις λοιπές ειδικές διαδικασίες τις 35, από τις οποίες 

τις 25 θα προσδιορίζει η Γραμματέας και τις υπόλοιπες 
ο Πρόεδρος του Πρωτοδικείου. 

γ) Ασφαλιστικά μέτρα 

Οι αιτήσεις που δικάζονται κατά τη διαδικασία των 
άρθρων 682-738 Κ.Πολ.Δ. (ασφαλιστικά μέτρα), δικά¬ 
ζονται τακτικά κάθε Τετάρτη και ώρα 10.00. Εκτός της 
ημέρας αυτής θα προσδιορίζονται και θα εκδικάζονται 
αιτήσεις ασφαλιστικών μέτρων που αφορούν αναστολή 
πλειστηριασμού, διόρθωση προγράμματος πλειστηρια- 
σμού, υποθέσεις συναινετικής φύσεως, εξαλείψεις 
προσημειώσεων υποθηκών, καθώς και εξαιρετικά 
επείγουσες υποθέσεις κατά την κρίση του προσδιορί- 
ζοντος αυτές, οριζομένου υπό του Προέδρου Πρωτοδι¬ 
κών δικαστού (π.χ. απαγόρευση απόπλου πλοίου 
κ.λπ.). 

Άρθρο 14 

α) Στις συνεδριάσεις των ανωτέρω Δικαστηρίων θα 
μετέχουν όλοι οι Δικαστές του Πρωτοδικείου, σύμφωνα 
με το μηνιαίο πρόγραμμα. 

β) Ο Πρόεδρος του Δικαστηρίου αυτού ή ο νόμιμος 
αναπληρωτής του αποφαίνεται για τις αιτήσεις κατά 
προτίμηση προσδιορισμού συζητήσεως υποθέσεως σε 
σύντομη δικάσιμο. 

γ) Σημειώνεται ότι σύμφωνα με το άρθρο 15 παρ. 5 
Ν. 1756/88 όπως τροποποιήθηκε με το άρθρο 4 του Ν. 
1868/89 ο Προϊστάμενος του Δικαστηρίου μπορεί 
κατά τη διάρκεια του δικαστικού έτους να προσδιορίζει 
σε επείγουσες περιπτώσεις, συζητήσεις υποθέσεων 
καθ’ υπέρβαση του αριθμού, που έχει καθορισθεί από 
την Ολομέλεια ή τον κανονισμό του δικαστηρίου και σε 
ποσοστό που δεν υπερβαίνει το 10% του αριθμού αυ¬ 
τών. 

δ) Το Πολυμελές και Μονομελές Πρωτοδικείο Κέρ¬ 
κυρας δεν συνεδριάζουν: 1) κατά την περίοδο των δι¬ 
καστικών διακοπών (από 1ης Ιουλίου μέχρι 15 Σεπτεμ¬ 
βρίου), 2) κατά το χρονικό διάστημα από 22 Δεκεμ¬ 
βρίου μέχρι 7 Ιανουάριου και 3) κατά τη μεγάλη Εβδο¬ 
μάδα και την εβδομάδα της διακαινησίμου. 

Κατ’ εξαίρεση όμως, κατά την περίοδο των δικαστι¬ 
κών διακοπών (από 1 ης Ιουλίου μέχρι 15ης Σεπτεμ¬ 
βρίου), εκτός από το μήνα Αύγουστο, το Πολυμελές και 
Μονομελές Πρωτοδικείου Κέρκυρας, συνεδριάζουν 
στα προσδιορισμένα ακροατήρια τους και ώρα 9 και 10 
αντίστοιχα την πρώτη Τρίτη Ιουλίου, την πρώτη Τρίτη 
μετά την 25ην Ιουλίου και την πρώτη Τρίτη Σεπτεμ¬ 
βρίου, για την εκδίκαση υποθέσεων που υπάγονται στις 
αρμοδιότητές τους, τις οποίες ο Πρόεδρος Πρωτοδι¬ 
κών ή ο νόμιμος αναπληρωτής του χαρακτήρισε ως κα- 
τεπείγουσες, όπως επίσης υποθέσεων που αφορούν 
πιστωτικούς τίτλους, εργατικές διαφορές και απόδοση 
χρήσεως μισθίου. 

Οι διαταγές πληρωμής και οι υποθέσεις ασφαλιστι¬ 
κών μέτρων που είναι απολύτως επείγουσες (εγγραφή 
προσημειώσεων, αναστολές πλειστηριασμού κ.λπ.), δι¬ 
κάζονται τακτικά και σε όλες τις εργάσιμες ημέρες των 
δημοσίων υπηρεσιών των χρονικών περιόδων των εορ¬ 
τών Πάσχα, Χριστουγέννων - νέου έτους και δικαστι¬ 
κών διακοπών. 


Άρθρο 15 

ΔΙΕΞΑΓΩΓΕΣ ΑΠΟΔΕΙΞΕΩΝ 

α) Οι διεξαγωγές που διατάσσονται με πράξεις ή 
προδικαστικές αποφάσεις του Πολυμελούς και Μονο¬ 
μελούς Πρωτοδικείου διεξάγονται κάθε Δευτέρα και 
Παρασκευή, σε συγκεκριμένη ώρα που καθορίζεται 
από τους αρμόδιους δικαστές οι οποίοι και διευθύνουν 
αυτές. 

β) Κάθε Δικαστής θα χρησιμοποιεί ως ημέρα διεξα¬ 
γωγής των αποδείξεων την ημέρα που έχει ορίσει γι’ 
αυτόν με πράξη ο Προϊστάμενος του Πρωτοδικείου. 

Άρθρο 16 

ΕΙΣΗΓΗΤΗΣ ΠΤΩΧΕΥΣΕΩΝ 

Ο Εισηγητής πτωχεύσεων - Πρωτόδικης, που έχει 
ορισθεί αναπληρούμενος σε περίπτωση που κωλύεται 
ή απουσιάζει, όπως προβλέπεται από το νόμο, επιτηρεί 
όλες τις εργασίες των πτωχεύσεων που κηρύσσονται 
από το αρμόδιο Δικαστήριο, έχει δε όλες τις αρμοδιό¬ 
τητες που του παρέχει το άρθρο 542 ΕΝ και η πτωχευ¬ 
τική νομοθεσία γενικά. 

Άρθρο 17 

ΥΠΟΘΕΣΕΙΣ ΤΟΥ ΝΟΜΟΥ ΠΕΡΙ 
ΕΚΛΟΓΗΣ ΒΟΥΛΕΥΤΩΝ 

Στην εκδίκαση των υποθέσεων αυτών (οριστικοποί¬ 
ηση εκλογικών καταλόγων, ανακήρυξη υποψηφίων, 
διορισμός μελών εφορευτικών επιτροπών, ανακήρυξη 
επιτυχόντων κ.λπ.), θα λαμβάνουν μέρος όλοι οι δικα¬ 
στές του Πρωτοδικείου, οριζόμενοι κατά περίπτωση 
από τον Πρόεδρο Πρωτοδικών Κέρκυρας, ή το νόμιμο 
αναπληρωτή του. 

ΚΕΦΑΛΑΙΟ ΤΡΙΤΟ 

ΣΥΝΕΔΡΙΑΣΕΙΣ ΠΟΙΝΙΚΩΝ ΔΙΚΑΣΤΗΡΙΩΝ 

Άρθρο 18 

ΣΥΜΒΟΥΛΙΟ ΠΛΗΜΜΕΛΕΙΟΔΙΚΩΝ 

Το Συμβούλιο Πλημμελειοδικών έχει αντικείμενο τα 
όσα ορίζονται στα άρθρα 307, 309-315 Κ.Πολ.Δ. ή σε 
άλλες ειδικές διατάξεις του ίδιου Κώδικα και Ειδικών 
Νόμων. Συνεδριάζει όταν και όπου ορίσει ο Πρόεδρος ή 
ο αναπληρωτής του σε εργάσιμες και μη ημέρες και 
ώρες, ανάλογα με τις εκάστοτε ανάγκες. 

Οι συνεδριάσεις του Συμβουλίου Πλημμελειοδικών 
δεν είναι δημόσιες, εκτός αν ο νόμος ορίζει το αντί¬ 
θετο. 

Αρθρο 19 

ΠΟΙΝΙΚΑ ΔΙΚΑΣΤΗΡΙΑ 

Τα ποινικά δικαστήρια συνεδριάζουν στα προσδιορι¬ 
σμένα ακροατήριά τους και ώρα 09.00 κατά τις παρα¬ 
κάτω ημέρες. 

Α) Μικτό Ορκωτό Δικαστήριο Κέρκυρας 

Το Μικτό Ορκωτό Δικαστήριο Κέρκυρας (Μ.Ο.Δ.) 
συνεδριάζει όταν ορίζεται από τον Εισαγγελέα Εφετών 
κατά τις κείμενες διατάξεις και συμμετέχουν σ’ αυτό ο 

Πρόεδρος Πρωτοδικών και Πρωτοδίκες Κέρκυρας. 

Την πρώτη ημέρα κάθε συνόδου συνεδριάζουν για 
την κήρυξη της ενάρξεως αυτής (συνόδου) και τη διε¬ 
νέργεια της προβλεπόμενης από τα άρθρα 388 και 
επομ. του Κ.Ποιν. Δικονομίας, σχετικής διαδικασίας. 

Β) Τριμελή Πλημμελειοδικεία 

I) Τριμελές Πλημμελειοδικείο Κέρκυρας 

Το Τριμελές Πλημ/κείο Κέρκυρας συνεδριάζει στην 
έδρα του τακτικά κάθε Πέμπτη του μήνα. 

II) Τριμελές Πλημμελειοδικείο Ανηλίκων 

θα συνεδριάζει όταν υπάρχουν υποθέσεις και ημέρα 
Τετάρτη. Σ’ αυτό θα συμμετέχει ως Προεδρεύων ο Δι¬ 
καστής Ανηλίκων ή ο νόμιμος αναπληρωτής του και δύο 
νεότεροι Πρωτοδίκες. 

Γ) Μονομελή Πλημμελειοδικεία 

I) Μονομελές Πλημμελειοδικείο Κέρκυρας 

α) θα συνεδριάζει στην έδρα του τακτικά κάθε Παρα¬ 
σκευή του μήνα, την πρώτη Δευτέρα και την πρώτη και 
τέταρτη Τετάρτη κάθε μήνα. 

β) Οι υποθέσεις του Μονομελούς Πλημ/κείου Κέρ¬ 
κυρας εκτός έδρας του Πρωτοδικείου, εκδικάζονται: 

1) Στη Λευκίμμη, έδρα του Ειρηνοδικείου Λευκίμμης, 
ημέρα Τετάρτη, οριζομένης μιας δικασίμου το μήνα με 
ώρα συνεδριάσεως την 09.00 στην αίθουσα συνεδριά¬ 
σεων του-Ειρηνοδικείου Λευκίμμης. 

2) Στους Αγίους Δούλους, έδρα του Ειρηνοδικείου 
Όρους, ημέρα Τετάρτη, οριζομένης μιας δικασίμου 
ανά δίμηνο με ώρα συνεδριάσεως την 09.00 στην αί¬ 
θουσα συνεδριάσεων του Ειρηνοδικείου Όρους. 

3) Στο Γάϊο Παξών, έδρα του Ειρηνοδικείου Παξών, 
ημέρα Τετάρτη, οριζομένης μιας δικασίμου τους μήνες 
Μάϊο - Ιούνιο - Σεπτέμβριο - Οκτώβριο (εφόσον υπάρ¬ 
χουν υποθέσεις), στην αίθουσα συνεδριάσεων του Ει¬ 
ρηνοδικείου Παξών. 

II) Μονομελές Δικαστήριο Ανηλίκων 

Το Μονομελές Δικαστήριο Ανηλίκων συνεδριάζει τα¬ 
κτικά, εφόσον έχουν προσδιορισθεί σ’ αυτό σχετικές 
υποθέσεις ημέρα Τετάρτη και μία φορά το μήνα. 

Άρθρο 20 

Σε κάθε συνεδρίαση των ποινικών υποθέσεων του 
Πρωτοδικείου ο αριθμός των εισαγομένων υποθέσεων 
δεν πρέπει σε καμία περίπτωση να υπερβαίνει: 

Α) Τη μία στο Πρωτοβάθμιο Μικτό Ορκωτό Δικαστή¬ 
ριο. 

Β) Τις είκοσι πέντε (25) υποθέσεις στο Τριμελές 
Πλημμελειοδικείο, από τις οποίες οι είκοσι (20) θα 
προσδιορίζονται από τον Εισαγγελέα Πλημμελειοδικών 
και οι υπόλοιπες πέντε (5) από το δικαστήριο σε περί¬ 
πτωση αναβολής σε ρητή δικάσιμο. 

Γ) Τις εξήντα (60) υποθέσεις στο Μονομελές Πλημ- _ 
μελειοδικείο είτε συνεδριάζει στην έδρα του Πρωτοδι¬ 
κείου είτε συνεδριάζει στις μεταβατικές έδρες του από 
τις οποίες (υποθέσεις) οι πενήντα (50) θα προσδιορίζο¬ 
νται από τον Εισαγγελέα Πλημμελειοδικών και οι υπό¬ 
λοιπες δέκα (10) υποθέσεις από τα δικαστήρια σε πε¬ 
ρίπτωση αναβολής σε ρητή δικάσιμο. 

Δ) Τις πενήντα (50) υποθέσεις στο Μονομελές Δικα¬ 
στήριο Ανηλίκων, από τις οποίες οι σαράντα (40) θα 


προσδιορίζονται από τον Εισαγγελέα και οι υπόλοιπες 
δέκα (10) από το δικαστήριο σε περίπτωση αναβολής 
σε ρητή δικάσιμο. 

Άρθρο 21 

Στις παρακάτω περιπτώσεις και ειδικότερα: α) όταν 
υπάρχει άμεσος κίνδυνος παραγραφής του αξιοποίνου 
κάποιας πράξεως, β) όταν επίκειται σε πολύ σύντομο 
χρόνο η αποφυλάκιση του κρατουμένου κατηγορουμέ¬ 
νου από τις φυλακές, επειδή εξαντλείται το ανώτατο 
όριο της προσωρινής του κράτησης, γ) όταν πρόκειται 
να γίνει καθορισμός συνολικής ποινής, δ) όταν πρόκει¬ 
ται να εκδικασθεί σχετική αίτηση του καταδικασθέντος 
για αναστολή εκτελέσεως και ε) όταν ο νόμος ορίζει 
προθεσμία προσδιορισμού σ’ αυτές μόνο τις εξαιρετι¬ 
κές περιπτώσεις επιτρέπεται παραδεκτά να γίνει επι¬ 
πλέον προσδιορισμός τέτοιων μόνο υποθέσεων πέραν 
του εις το προηγούμενο άρθρο μνημονευομένου συνο¬ 
λικού αριθμού υποθέσεων, ύστερα από αιτιολογημένη 
πράξη του Εισαγγελέα. 

Άρθρο 22 

1) Πέρα από τις ανωτέρω εξαιρετικές περιπτώσεις 
του προηγουμένου άρθρου σε καμμιά άλλη περίπτωση 
δεν επιτρέπεται να γίνει υπέρβαση των παραπάνω 
αριθμών των ποινικών υποθέσεων που πρόκειται να εκ- 
δικασθούν σε συγκεκριμένη συνεδρίαση ποινικού δικα¬ 
στηρίου του Πρωτοδικείου. 

2) Σε περίπτωση που τυχόν υπάρχουν παρά τα ανω¬ 
τέρω πλεονάζουσες προσδιορισμένες υποθέσεις στα 
πινάκια των παραπάνω μνημονευομένων ποινικών δι¬ 
καστηρίων του Πρωτοδικείου, τότε οι δικαστές της συ¬ 
γκεκριμένης συνθέσεως έχουν την εξουσία να αναβά¬ 
λουν αυτεπαγγέλτως όλες αυτές τις πλεονάζουσες 
υποθέσεις σε άλλες δικασίμους του ίδιου δικαστηρίου, 
οι οποίες μπορεί κατά την κρίση τους να προσδιορι- 
σθούν και σε ρητές δικασίμους, εφόσον αυτό είναι εφι¬ 
κτό. Για να είναι όμως παραδεκτές αυτές οι αναβολές 
θα πρέπει οι πλεονάζουσες υποθέσεις να μην ανήκουν 
σε καμμία κατηγορία από αυτές που αναφέρονται στο 
προηγούμενο άρθρο 21 του παρόντος κανονισμού. 

Άρθρο 23 

α) Η Ανάκριση θα διενεργείται από τον διορισμένο 
προς τούτο Πρωτόδικη, ο οποίος και θα διενεργεί και 
την Ανάκριση σε βάρος ανηλίκων. 

β) Γ ια τη συγκρότηση των Δικαστηρίων Ανηλίκων ορί¬ 
ζεται αρμοδίως ένας τακτικός και ένας αναπληρωματι¬ 
κός δικαστής ανηλίκων. 

γ) Οι συνθέσεις των ποινικών Δικαστηρίων καθορίζο¬ 
νται από τον Προϊστάμενο του Πρωτοδικείου Κέρκυρας 
Πρόεδρο Πρωτοδικών. 

δ) Τα αυτόφωρα αδικήματα εκδικάζονται καθ’ όλες 
τις ημέρες της εβδομάδος του χρόνου, πλην Κυριακής, 
και ώρα 12.00 εκτός εάν το αρμόδιο δικαστήριο έχει 
άλλως ορίσει ή εάν υπάρχει καθυστέρηση στη μετα¬ 
γωγή των κρατουμένων. 

Τα ποινικά δικαστήρια δεν συνεδριάζουν με εξαί¬ 
ρεση τα αυτόφωρα αδικήματα και τη συγκρότηση του 
ΜΟΔ Κέρκυρας για εξαιρετικούς λόγους που ήθελαν 

κριθεί από τον αρμόδιο Εισαγγελέα Εφετών Κέρκυρας: 
α) Κατά τη διάρκεια των δικαστικών διακοπών (από 1 ης 
Ιουλίου μέχρι 15ης Σεπτεμβρίου), β) κατά το χρονικό 
διάστημα από 22 Δεκεμβρίου μέχρι 7 Ιανουάριου και γ) 
κατά τη Μεγάλη Εβδομάδα και την Εβδομάδα της Δια- 
καινησίμου. 

Κατ’ εξαίρεση όμως προσδιορίζονται, κατά τις ημέ¬ 
ρες που συνεδριάζει κάθε δικαστήριο, ένα Τριμελές 
και δύο Μονομελή Πλημμελειοδικεία για το χρονικό 
διάστημα από 1 - 20 Ιουλίου, ένα Τριμελές και ένα Μο¬ 
νομελές από 25 - 31 Ιουλίου και ένα Τριμελές και δύο 
Μονομελή Πλημ/κεία από 1-15 Σεπτεμβρίου. 

ΚΕΦΑΛΑΙΟ ΤΕΤΑΡΤΟ 

ΤΜΗΜΑΤΑ ΓΡΑΜΜΑΤΕΙΑΣ ΠΡΩΤΟΔΙΚΕΙΟΥ 
ΚΑΙ ΑΡΜΟΔΙΟΤΗΤΕΣ ΑΥΤΩΝ 

Αρθρο 24 

Η Γραμματεία του Πρωτοδικείου Κέρκυρας, η οποία 
αντισχοιχεί σε Διεύθυνση κατά την έννοια του Ν. 1586/ 
1986, έχοντας υπόψη ότι οι οργανικές θέσεις είναι 
δέκα επτά (17) υπάλληλοι, μία (1) δακτυλογράφος και 
τρεις (3) επιμελητές δικαστηρίων, διαιρείται στο γρα¬ 
φείο Διευθύνσεως, στο πρώτο τμήμα, το πολιτικό, στο 
δεύτερο τμήμα, το ποινικό και στο τρίτο τμήμα στο 
οποίο υπάγεται η Ανάκριση, το ΜΟΔ με τα βουλεύ¬ 
ματα, το αρχείο και η έκδοση των πάσης φύσεως πι¬ 
στοποιητικών. 

Σε καθένα από τα πιο πάνω τμήματα θα υπηρετεί 
αριθμός υπαλλήλων ανάλογα με τις αρμοδιοτήτητές 
του (τμήματος) και τον αριθμό των υπαλλήλων που είναι 
τοποθετημένοι, πάντως όμως όχι λιγότεροι από πέντε, 
και τις αντίστοιχα, σε κάθε επί μέρους τμήμα, αναφε- 
ρόμενες αρμοδιότητες. 

Η τοποθέτηση των δικαστικών υπαλλήλων στα επί 
μέρους τμήματα και αντικείμενα του Πρωτοδικείου γί¬ 
νεται με απόφαση του Προέδρου Πρωτοδικών. 

Αρθρο 25 

Α) ΓΡΑΦΕΙΟ ΔΙΕΥΘΥΝΣΕΩΣ 

Στην αρμοδιότητα του γραφείου Διευθύνσεως υπά¬ 
γεται η εποπτεία της λειτουργίας των τμημάτων της 
Γραμματείας του Πρωτοδικείου και η διεκπεραίωση 
της διοικητικής και λοιπής υπηρεσίας της γραμμα¬ 
τείας. 

Στο γραφείο αυτό θα υπηρετούν τρεις (3) υπάλληλοι, 
δηλαδή ο Προϊστάμενος της Διευθύνσεως της Γραμμα- 
τείας του Πρωτοδικείου, ένας (1) υπάλληλος και ένας 
(1) επιμελητής δικαστηρίων. 

α) Προϊστάμενος Διευθύνσεως Γραμματείας 

Ο Προϊστάμενος Διευθύνσεως Γ ραμματείας, διευθύ¬ 
νει τις υπηρεσίες της Γ ραμματείας του Πρωτοδικείου 
σύμφωνα με τις εντολές του Προϊσταμένου του Πρωτο¬ 
δικείου, Προέδρου Πρωτοδικών ή του νόμιμου αναπλη¬ 
ρωτή του, και έχει την εποπτεία της λειτουργίας των 
τμημάτων της Γ ραμματείας, αναπληρώνεται δε στα κα- 
θήκοντά του αυτά από τον αμέσως αρχαιότερο υπάλ¬ 
ληλο. 

Επίσης επιμελείται και τηρεί τα πιο κάτω βιβλία και 
ασχολείται με την διεκπεραίωση της διοικητικής υπη¬ 


ρεσίας της διευθύνσεως (πρώην γραμματείας) του 
Πρωτοδικείου και με το πρωτόκολλο διοικητικής κοινής 
και εμπιστευτικής αλληλογραφίας. Με την τήρηση του 
μητρώου Δικαστών και υπαλλήλων, με τις πειθαρχικές 
υποθέσεις των δικαστικών υπαλλήλων, συμβολαιογρά¬ 
φων και υποθηκοφυλάκων, με την τήρηση και ενημέ¬ 
ρωση των ατομικών φακέλλων των υπαλλήλων, σύμ¬ 
φωνα με το άρθρο 87 παρ. 1 ΝΔ 1025/1971. Με την 
τήρηση του βιβλίου κανονικών, αναρρωτικών, εκπαι¬ 
δευτικών αδειών και αδειών άνευ αποδοχών των Δικα¬ 
στών και υπαλλήλων και αδειών - αναπληρώσεων Συμ¬ 
βολαιογράφων και Υποθηκοφυλάκων. Τηρεί τους φα- 
κέλλους με τις επιθεωρήσεις των Ειρηνοδικείων και 
Πταισματοδικείων, της περιφέρειας του Πρωτοδικείου 
Κέρκυρας, της επιθεώρησης των αποληψίμών του 
Πρωτοδικείου από τον Πρόεδρο, σύμφωνα με το άρθρο 
89 παρ. 4 του Ν. 1756/88 και συγκεντρώνει τα απαραί¬ 
τητα στοιχεία για την επιθέωρηση από τον Πρόεδρο 
Εφετών και τον Επιθεωρητή Αρεοπαγίτη. Με την σύ¬ 
νταξη και υποβολή των πινάκων πολιτικής φύσεως κι- 
νήσεως και εκκρεμότητας των δικαστών (μηνός - τρι¬ 
μήνου - εξαμήνου - ετήσιους) προς τον Πρόεδρο Εφε¬ 
τών, Εισαγγελέα Αρείου Πάγου και την Υπηρεσία Επι- 
θεωρήσεως Αρείου Πάγου. Με τα προγράμματα υπη¬ 
ρεσίας Δικαστών και δικαστικών υπαλλήλων, την ειδο¬ 
ποίηση των δικαστών για την συγκρότηση ποινικών δι¬ 
καστηρίων (αυτοφώρων), και με τις παραγγελίες για 
μετακίνηση Ειρηνοδικών, Πταισματοδικών και υπαλλή¬ 
λων, για αναπλήρωση κωλυομένων. Με την τήρηση των 
φακέλλων, εγκυκλίων κ.λπ., την εν γένει αλληλογρα¬ 
φία, την θεώρηση εγγράφων σύμφωνα με τη Σύμβαση 
της Χάγης, την θεώρηση των βιβλίων των Συμβολαιο¬ 
γράφων, Υποθηκοφυλάκων κ.λπ. και με την τήρηση 
του βιβλίου υπογραφών συμβολαιογράφων. Με τα του 
διαγωνισμού υπαλλήλων και επιμελητών, με την διεκ¬ 
περαίωση των εργασιών που απαιτούνται για τον διορι¬ 
σμό δικαστών ως Προέδρων ή μελών σε συμβούλια, 
επιτροπές, ιδρύματα, σωματεία και με τις αιτήσεις σω¬ 
ματείων για ορισμό δικαστικού αντιπροσώπου στις 
εκλογές αυτών. Με την κατ’ έτος αναθεώρηση των 
εκλογικών καταλόγων και την διεκπεραίωση των διαδι¬ 
κασιών που απαιτούνται κατά τις περιόδους των εκλο¬ 
γών και ιδίως την προετοιμασία, την διενέργεια, την έκ¬ 
δοση των αποτελεσμάτων, την ανακήρυξη των υποψη¬ 
φίων κ.λπ. Με την τήρηση των βιβλίων πράξεων Προέ¬ 
δρου, εκθέσεων γραμματέων, για την καταχώρηση 
ενεχυριακών συμβάσεων και χρηματοδοτικών μισθώ¬ 
σεων, για τις αναγγελίες που αφορούν σχολάζουσες 
κληρονομιές, για τα πρόσωπα που έχουν κηρυχθεί σε 
αφάνεια, αντικλήτων δικηγόρων, αναγκαστικών διαχει¬ 
ρίσεων, δηλώσεων αποδοχής εκτελεστών διαθηκών, 
επιδόσεων προς τη γραμματεία, για την καταχώρηση 
δηλώσεων που αφορούν την απώλεια εγγράφων και 
της γνωστοποιήσεως διευθύνσεως κατοικίας αγνώ¬ 
στου διαμονής προσώπων, επιτρόπων και κηδεμόνων 
και του βιβλίου πρακτικών ορκοδοσίας δικαστικών πα- 
ρέδρων, υπαλλήλων, δικηγόρων, συμβολαιογράφων, 
υποθηκοφυλάκων, δικαστικών επιμελητών κ.λπ. Με 
την κατάθεση διαιτητικών αποφάσεων και την κατά- 

θέση και απόδοση εγγυοδοσιών και εγγυητικών επι¬ 
στολών. Με την είσπραξη και εκτέλεση διαφόρων πι¬ 
στώσεων, διαχείριση της πιστώσεως γραφικής ύλης, 
προμήθεια και διανομή διαφόρων ειδών και υλικών, 
επιμέλεια εκτυπώσεων εντύπων και παρακολούθηση 
λειτουργίας των γραφομηχανών, αριθμομηχανών και 
εκτυπωτικών μηχανημάτων. Με την οργάνωση της βι¬ 
βλιοθήκης, την τήρηση του σχετικού βιβλίου, τη μέρι¬ 
μνα για την προμήθεια νομικών συγγραμμάτων και πε¬ 
ριοδικών και την παρακολούθηση και τακτοποίηση της 
βιβλιοδεσίας κάθε εντύπου, και με την τήρηση βιβλίου 
επίπλων και σκευών. Με την σύνταξη εκθέσεων ασκή¬ 
σεων ενδίκων μέσων κατά αποφάσεων πολιτικών δικα¬ 
στηρίων (εφέσεων - αναιρέσεων - αναψηλαφίσεων), 
εκθέσεων ανακοπών ερημοδικίας, εκθέσεων παραιτή- 
σεως από τα ένδικα μέσα, εκθέσεων εξομολογήσεως 
πλοιάρχων, εκθέσεων αποποιήσεως κληρονομιάς. Με 
την παραλαβή και δημοσίευση των δημοσίων και μυστι¬ 
κών διαθηκών, την τήρηση των οικείων πρακτικών, την 
καταχώρηση των διαθηκών στα οικεία βιβλία και την ευ- 
ρετηρίασή τους, την φύλαξη των διαθηκών που απο- 
στέλλονται από άλλα Πρωτοδικεία και την αποστολή 
στο τέλος κάθε μήνα αντιγράφων όλων των διαθηκών 
στο Πρωτοδικείο Αθηνών και την Α' ΔΟΥ Κέρκυρας. 
Με την δημοσίευση των εταιρικών συμβάσεων και συμ¬ 
βολαίων, την τήρηση των βιβλίων εταιρειών και την ευ- 
ρετηρίασή τους και με την δημοσίευση καταστατικών 
σωματείων. Με κάθε άλλη εργασία διοικητικής φύσεως 
που δεν υπάγεται στα άλλα τμήματα. 

Επίσης θα ασχολείται με τις εργασίες της πτωχευτι¬ 
κής διαδικασίας από την κήρυξη της πτωχεύσεως έως 
την αποκατάσταση του πτωχού και ειδικότερα: την σύ¬ 
νταξη των υποβαλλομένων στο Δικαστήριο εκθέσεων 
συνευλεύσεως πιστωτών, των εκθέσεων του Εισηγητή 
πτωχεύσεων για ορισμό χρόνου συνελεύσεως πιστω¬ 
τών για επαλήθευση των πιστώσεων, των εκθέσεων 
τού εισηγητή πτωχεύσεων για ορισμό χρόνου συνελεύ¬ 
σεως πιστωτών για συμβιβασμό, των εκθέσεων συνε¬ 
λεύσεως πιστωτών για συμβιβασμό ή ένωση των πιστω¬ 
τών, των υποβαλλομένων στο Δικαστήριο εκθέσεων για 
επικύρωση πτωχευτικών συμβιβασμών, των υποβαλο- 
μένων στο Δικαστήριο, εκθέσεων για διορισμό ενδίκων 
ενώσεων ή για την έκδοση αποφάσεων περί αντικατα- 
στάσεως των συνδίκων αυτών, των υποβαλλομένων 
στο Δικαστήριο εκθέσεων για την έκδοση αποφάσεων 
περί καθορισμού προσωρινής ή οριστικής αντιμισθίας 
των συνδίκων, των υποβαλλομένων στο Δικαστήριο εκ¬ 
θέσεων για τη χορήγηση αδείας εκποιήσεως ακίνητης 
πτωχευτικής περιουσίας, των εκθέσεων του Εισηγητή 
Πτωχεύσεων για εκποίηση ακινήτων της πτωχευτικής 
περιουσίας των εκθέσεων, συνελεύσεως πιστωτών για 
το αν ο πτωχός είναι συγγνωστός ή όχι, των εκθέσεων 
του Εισηγητή Πτωχεύσεων για αποκατάσταση πτωχών, 
των υποβαλλομένων στο Δικαστήριο εκθέσεων για έκ¬ 
δοση αποφάσεων περί παύσεως των εργασιών των 
πτωχεύσεων και ανακλήσεως αυτών και των υποβαλλο¬ 
μένων στο Δικαστήριο εκθέσεων για έκδοση αποφά¬ 
σεων για την ανάκληση των αποφάσεων εκείνων που 
κήρυξαν παύση εργασιών πτωχεύσεων καθώς και τη 


διεκπεραίωση της αλληλογραφίας. Στα πιο πάνω καθή- 
κοντά του θα βοηθείται από τον δικαστικό υπάλληλο 
που θα υπηρετεί στο γραφείο Διευθύνσεως. 

β) Επιμελητής Δικαστηρίων 

Στην αρμοδιότητά του υπάγονται: Η διεκπεραίωση 
της αλληλογραφίας (από και προς το ταχυδρομείο), η 
επίδοση πειθαρχικών κατηγορητηρίων, προαγωγών, 
υπηρεσιακών μεταβολών κ.λπ., η τακτοποίηση της βι¬ 
βλιοθήκης και κάθε άλλη εργασία, που ανατίθεται σ’ 
αυτόν από τον προϊστάμενο του Πρωτοδικείου ή τον 
Προϊστάμενο της διευθύνσεως της γραμματείας του 
Πρωτοδικείου, σύμφωνα με το άρθρο 10 του Ν. 1756/ 
1988, όπως αντικαταστάθηκε με το άρθρο 2 του Ν. 
1868/1989. 

Αρθρο 26 

Β) ΠΟΛΙΤΙΚΟ ΤΜΗΜΑ 

Στην αρμοδιότητα του τμήματος αυτού υπάγονται 
όλες οι εργασίες του Πολυμελούς και Μονομελούς 
Πρωτοδικείου (τακτική και εκούσια διαδικασία, ειδικές 
διαδικασίες, ασφαλιστικά μέτρα) και οι υπάλληλοι που 
υπάγονται σ’ αυτό εκτελούν και καθήκοντα Γραμματέα 
της έδρας και συγκροτούν με την παρουσία τους τη 
σύνθεση των πολιτικών δικαστηρίων τα οποία δικάζουν 
υποθέσεις που υπάγονται στα πιο πάνω δικαστήρια. 

Στο τμήμα αυτό θα υπηρετούν έξι (6) υπάλληλοι. 

1. Πολυμελές Πρωτοδικείο 
(Τακτική - εκούσια διαδικασία) 

Στο τμήμα αυτό θα υπηρετεί ένας (1) υπάλληλος, ο 
οποίος θα ασχολείται με όλες τις εργασίες των υποθέ¬ 
σεων της τακτικής και εκούσιας διαδικασίας, αρμοδιό¬ 
τητας του Πολυμελούς Πρωτοδικείου Κέρκυρας και 
κάθε άλλης υποθέσεως που υπάγεται κατά νόμο στην 
αρμοδιότητά του, και ειδικότερα με την παραλαβή 
οιουδήποτε δικογράφου που απευθύνεται ενώπιον του 
Πολυμελούς Πρωτοδικείου Κέρκυρας, την σύνταξη εκ¬ 
θέσεων καταθέσεως, τον προσδιορισμό δικασίμων, την 
εγγραφή των δικογράφων στα αντίστοιχα πινάκια (όσες 
εγγράφονται), την χορήγηση αντιγράφων στους δικη¬ 
γόρους, την ευρετηρίαση των δικογράφων, την παρα¬ 
λαβή των προτάσεων και εγγράφων των διαδίκων και 
των προσθηκών επί των προτάσεων αυτών και τη σύ¬ 
νταξη των σχετικών εκθέσεων καταθέσεως αυτών. Με 
τη συμμετοχή στις συνεδριάσεις του Πολυμελούς Πρω¬ 
τοδικείου, την τήρηση και καθαρογραφή των οικείων 
πρακτικών (όπου απαιτούνται), την τήρηση των βιβλίων 
χρεώσεως Εισηγητών, τη δημοσίευση και καθαρο- 
γραφή (του ημίσεως) των εκδιδομένων αποφάσεων επί 
υποθέσεων κάθε διαδικασίας, την επιμέλεια για τη θε¬ 
ώρηση και υπογραφή των, με τη σύνταξη των στατιστι¬ 
κών δελτίων σε υποθέσεις που έχουν εκδοθεί οριστι¬ 
κές αποφάσεις. Με την τήρηση των βιβλίων υιοθεσιών 
ανηλίκων και απορρήτων υιοθεσιών, τη χορήγηση σχε¬ 
τικών πιστοποιητικών στους ενδιαφερόμενους και την 
αποστολή καταστάσεων στο τέλος κάθε χρόνου στο 
Υπουργείο Οικονομικών και Υπουργείου Κοινωνικών 
Υπηρεσιών. Επίσης με τη συμμετοχή στις διεξαγωγές 

των αποδείξεων εκτός ακροατηρίου και τη σύνταξη των 
σχετικών εκθέσεων. Τέος, κάθε άλλη εργασία αναγο- 
μένη στη γραμματεία του Πολυμελούς Πρωτοδι¬ 
κείου. 

2. Μονομελές Πρωτοδικείο 

α) Τακτική - Εκούσια - ειδικές διαδικασίες 

Στο τμήμα αυτό θα υπηρετούν τρεις (3) υπάλληλοι, οι 
οποίοι θα ασχολούνται με όλες τις εργασίες των υπο¬ 
θέσεων της τακτικής και εκουσίας και των ειδικών δια¬ 
δικασιών (μισθώσεις, εργατικές διαφορές, διατροφές, 
αποζημιώσεις από αυτοκίνητα, αμοιβές από παροχή 
εργασίας, απαλλοτριώσεις, ΟΓΑ), αρμοδιότητας Μονο¬ 
μελούς Πρωτοδικείου και ειδικότερα με την παραλαβή 
οιουδήποτε δικογράφου που απευθύνεται ενώπιον του 
Μονομελούς Πρωτοδικείου Κέρκυρας, τη σύνταξη εκ¬ 
θέσεων καταθέσεως, τον προσδιορισμό δικασίμων, την 
εγγραφή των δικογράφων στα αντίστοιχα πινάκια (όσες 
εγγράφονται), τη χορήγηση αντιγράφων στους δικηγό¬ 
ρους, την ευρετηρίαση των δικογράφων, την παραλαβή 
και συσχετισμό των προτάσεων και εγγράφων των δια- 
δίκων και των προσθηκών επί των προτάσεων αυτών 
και την σύνταξη των σχετικών εκθέσεων καταθέσεως 
αυτών. Την παραλαβή των ανακοπών κατά διαταγών 
πληρωμής και αγωγών από πιστωτικούς τίτλους, τη σύ¬ 
νταξη των εκθέσεων καταθέσεως αυτών, τον προσδιο¬ 
ρισμό δικασίμου για τη συζήτηση αυτών και τη δημο¬ 
σίευση των εκδιδομένων αποφάσεων. Με τη συμμε¬ 
τοχή στις συνεδριάσεις του Μονομελούς Πρωτοδι¬ 
κείου, την τήρηση και καθαρογραφή των οικείων πρα¬ 
κτικών, την τήρηση των βιβλίων χρεώσεως δικαστών, 
την σύνταξη των στατιστικών δελτίων σε υποθέσεις 
που έχουν εκδοθεί οριστικές αποφάσεις. Επίσης με τη 
συμμετοχή στις διεξαγωγές των αποδείξεων εκτός 
ακροατηρίου και τη σύνταξη των σχετικών εκθέσεων. 
Με την καθαρογραφή του ημίσεως των εκδιδομένων 
αποφάσεων επί υποθέσεων κάθε δια διαδικασίας του 
Πολυμελούς Πρωτοδικείου. Την τήρηση πρακτικών 
κατά την εκδίκαση ενστάσεων ΟΓΑ, την καθαρογραφή 
των σχετικών αποφάσεων και τη διεκπεραίωσή τους. 
Τέλος, με κάθε άλλη εργασία αναγομένη στη γραμμα¬ 
τεία του Μονομελούς Πρωτοδικείου. 

β) Διαδικασία Ασφαλιστικών μέτρων 

θα υπηρετεί ένας (1) υπάλληλος, ο οποίος θα ασχο- 
λείται με όλες τις υποθέσεις που εκδικάζονται κατά τη 
διαδικασία των ασφαλιστικών μέτρων. Ειδικότερα με 
την παραλαβή και τη σύνταξη εκθέσεων καταθέσεως 
αιτήσεων για τη λήψη ασφαλιστικών μέτρων οποιοσδή¬ 
ποτε φύσεως, τον ορισμό δικασίμων, τη χορήγηση αντι¬ 
γράφων των πιο πάνω αιτήσεων, τη σύνταξη των προ¬ 
σωρινών διαταγών, την σύνταξη των πρακτικών. Με την 
σύνταξη πρακτικών συμβιβασμού, τη σύνταξη πρακτι¬ 
κών παραίτησης από δικογράφων ή από δικαιώματος. 
Με την δημοσίευση και καθαρογραφή των αποφάσεων 
καθώς και τη χορήγηση αντιγράφων των αποφάσεων 
και των σχετικών της δικογραφίας εγγράφων. Με την 
τήρηση του βιβλίου κινήσεως των υποθέσεων και όλων 
των σχετικών βιβλίων και την σύνταξη μηνιαίων πινάκων 


εκκρεμότητας δικαστών, και τη σύνταξη πινάκων εργα¬ 
σιών. 

3. Καθαρογραφή 

θα υπηρετεί η δακτυλογράφος η οποία θα ασχολεί- 
ται με τη δημοσίευση και την καθαρογραφή των πολιτι¬ 
κών αποφάσεων γενικά του Μονομελούς (τακτικής, 
εκουσίας και ειδικών διαδικασιών και Ασφαλιστικών μέ¬ 
τρων), την τήρηση των βιβλίων διακινήσεως των δικο¬ 
γραφιών, και την μετά από την καθαρογραφή των απο¬ 
φάσεων αυτών την προώθησή τους στις υπηρεσιακές 
θυρίδες των δικαστών για την θεώρησή τους, και στην 
συνέχεια την παράδοσή τους στο αρχείο. 

Άρθρο 27 

Γ) ΠΟΙΝΙΚΟ ΤΜΗΜΑ 

Στην αρμοδιότητα του τμήματος αυτού υπάγονται οι 
εργασίες του Τριμελούς και Μονομελούς Πλημμελειο¬ 
δικείου, Τριμελούς και Μονομελούς Δικαστηρίου Ανη¬ 
λίκων και η εκκαθάριση με την πληρωμή των μαρτυρι¬ 
κών δικαιωμάτων. 

Στο τμήμα αυτό θα υπηρετούν έξι (6) υπάλληλοι, και 
ένας (1) επιμελητής δικαστηρίων, σύνολο επτά (7). 

1) ΠΟΙΝΙΚΑ ΔΙΚΑΣΤΗΡΙΑ 

θα υπηρετούν 5 υπάλληλοι οι οποίοι θα συμμετέ¬ 
χουν εναλλάξ στις συνεδριάσεις των ποινικών δικαστη¬ 
ρίων (Τριμελούς και Μονομελούς Πλημμελειοδικείου, 
Τριμελούς και Μονομελούς Δικαστηρίου Ανηλίκων), 
τηρούν τα πρακτικά επί της έδρας, δημοσιεύουν τις 
αποφάσεις, συντάσσουν και καθαρογράφουν τα πιο 
πάνω πρακτικά και καθαρογράφουν τις αποφάσεις 
(σκεπτικά κ.λπ.), καταχωρούν τις αποφάσεις στο προ- 
βλεπόμενο από το Ν. 969/1979 βιβλίο. Υποβάλλουν 
τις αναβλητικές δικογραφίες, τις υποκείμενες σε 
έφεση αποφάσεις με τις σχετικές δικογραφίες και 
αποσπάσματα των εκδιδομένων ερήμην των κατηγο¬ 
ρουμένων αποφάσεων, για εκτέλεση, στον αρμόδιο Ει¬ 
σαγγελέα Πλημμελειοδικών. Συντάσσουν και ταξινο¬ 
μούν κατά Εισαγγελίες Πρωτοδικών τα δελτία ποινικών 
μητρώων των καταδικαζομένων αντιμωλία και ερήμην 
κατηγορουμένων και τα αντίστοιχα στατιστικά δελτία. 
Τα καταχωρούν στο ειδικό βιβλίο και τα στέλνουν στην 
Εισαγγελία. Αλληλογραφούν με τα αρμόδια αστυνομικά 
τμήματα για ανεύρεση στοιχείων των ερήμην καταδικα- 
ζομένων για τη συμπλήρωση δελτίων ποινικού μη¬ 
τρώου. Συντάσσουν και παραδίδουν στον αρμόδιο 
υπάλληλο των πειστηρίων του Πρωτοδικείου αποσπά¬ 
σματα που αφορούν δήμευση, καταστροφή ή απόδοση 
πειστηρίων. 

Τηρούν το βιβλίο διακίνησης δικογραφιών και ταξινο¬ 
μούν τις αποφάσεις κατ’ αύξοντα αριθμόν τις οποίες 
παραδίδουν στο Γ ενικό Αρχείο του Πρωτοδικείου για 
αρχειοθέτηση. 

Κάθε άλλη εργασία αναγομένη στη γραμματεία των 
παραπάνω δικαστηρίων. 

Επίσης με τη συμμετοχή στη διεξαγωγή των αποδεί¬ 
ξεων εκτός ακροατηρίου και τη σύνταξη των σχετικών 
εκθέσεων. 

2) ΕΚΚΑΘΑΡΙΣΗ ΠΟΙΝΩΝ 

θα υπηρετεί ένα (1) υπάλληλος, ο οποίος θα ασχο- 
λεΐται με όλες τις εργασίες του τμήματος και ειδικό¬ 
τερα με την εκκαθάριση και είσπραξη των ποινών, εξό¬ 
δων κ.λπ. των αντιμωλία και ερήμην καταδικασθέντων, 
δυνάμει αποφάσεων των ποινικών δικαστηρίων και του 
ΜΟΔ, σ’ άλες τις ώρες και ημέρες που συνεδριάζουν τα 
ποινικά δικαστήρια, με την βεβαίωση των χρηματικών 
ποινών των καταδικασθέντων, λιπομαρτύρων κ.λπ. στις 
αρμόδιες ΔΟΥ και την τήρηση των σχετικών βιβλίων. 

Με τη σύνταξη των ενδίκων μέσων κατά αποφάσεων 
των ποινικών δικαστηρίων, την καταχώρισή τους στα 
σχετικά βιβλία και την υποβολή τους με τις σχετικές δι¬ 
κογραφίες στον αρμόδιο Εισαγγελέα. 

Με την σύνταξη εκθέσεων που αφορούν τις αιτήσεις 
ακυρώσεως αποφάσεων και διαδικασίας και την υπο¬ 
βολή αυτών με τις σχετικές δικογραφίες στον αρμόδιο 
Εισαγγελέα. 

Με την τήρηση και ενημέρωση όλων των προβλεπο- 
μένων βιβλίων των ποινικών δικαστηρίων. 

Με την σύνταξη φύλλων εκπτώσεως για επιστροφή 
και διαγραφή χρηματικών ποσών. 

Με την διαχείριση της πάγιας προκαταβολής του 
Πρωτοδικείου Κέρκυρας και την καταβολή των οδοιπο¬ 
ρικών εξόδων και ημερήσιας αποζημιώσεως στους κα- 
λουμένους μάρτυρες και ερμηνείς στα δικαστήρια της 
Κέρκυρας. 

Άρθρο 28 

Δ)ΤΜΗΜΑ ΑΝΑΚΡΙΣΗΣ, ΜΟΔ - ΒΟΥΛΕΥΜΑΤΩΝ, 
ΑΡΧΕΙΟΥ ΚΑΙ ΠΙΣΤΟΠΟΙΗΤΙΚΩΝ 

Στην αρμοδιότητα του τμήμάτος αυτού υπάγεται η 
Ανάκριση, το Μικτό Ορκωτά Δικαστήριο με τα βουλεύ¬ 
ματα, το γενικό αρχείο του Πρωτοδικείου και η έκδοση 
των πάσης φύσεως πιστοποιητικών. 

Στο τμήμα αυτό θα υπηρετούν τέσσερεις (4) υπάλλη¬ 
λοι και ένας (1) Επιμελητής δικαστηρίων δηλαδή σύ¬ 
νολο πέντε (5). 

1) Ανάκριση 

θα υπηρετεί ένας (1) υπάλληλος, ο γραμματέας ανα- 
κρίσεως, ο οποίος θα ασχολείται με τη διεκπεραίωση 
των πάσηες φύσεως εργασιών της ανακρίσεως και ειδι¬ 
κότερα: Με το γράψιμο των μαρτυρικών καταθέσεων 
και των απολογιών των κατηγορουμένων, με τη σύ¬ 
νταξη και διεκπεραίωση κλήσεων προς μάρτυρες και 
κατηγορουμένους, με την διεκπεραίωση ενταλμάτων 
συλλήψεως, προσωρινής κρατήσεως, βίαιης προσαγω¬ 
γής, με την διεκπεραίωση των διατάξεων, με την καθα- 
ρογραφή των κατηγορητηρίων, με την σύνταξη και 
διεκπεραίωση πινάκων κινήσεως δικογραφιών, με την 
σύνταξη και διεκπεραίωση της αλληλογραφίας, τη συ¬ 
μπλήρωση των δελτίων ποινικού μητρώου κατά τα στοι-. 
χεία των κατηγορουμένων και την αποστολή τους στις 
αρμόδιες Εισαγγελίες. Με την τήρηση όλων των βι¬ 
βλίων ή καρτελλών του τμήματος. Συμμετέχει στη διε¬ 
νέργεια των διαφόρων ανακριτικών πράξεων και στη 
διεκπεραίωση των διαφόρων ανακριτικών δικογραφιών 
και παραγγελιών του Εισαγγελέως Πλημ/κών και των 
Ξένων Αρχών. 


Επίσης με την σύνταξη Προεδρικών πράξεων για ορι¬ 
σμό πραγματογνωμόνων, και την σύνταξη πρακτικών 
ορκίσεως πραγματογνωμόνων. 

ΜΟΔ - ΒΟΥΛΕΥΜΑΤΑ 

θα υπηρετεί ένας (1) υπάλληλος ο οποίος θα διεξα- 
γάγει όλη την υπηρεσία του γραμματέας του Συμβου¬ 
λίου Πλημμελειοδικών και θα ασχολείται με την παρα¬ 
λαβή και καταχωήρηση των Εισαγγελικών προτάσεων 
στο οικείο βιβλίο, με την καταχώρηση των προτάσεων 
στο βιβλίο κινήσεως και την χρέωση στον Εισηγητή, θα 
επιμελείται για την καθαρογραφή, την θεώρηση, υπο¬ 
γραφή και δημοσίευση των βουλευμάτων. Την υποβολή 
των δικογραφιών με αντίγραφα των βουλευμάτων στον 
αρμόδιο Εισαγγελέα. 

Την σύνταξη εκθέσεων ασκήσεως ενδίκων μέσων 
κατά βουλευμάτων. 

Την ταξινόμηση και παράδοση των βουλευμάτων και 
δικογραφιών στο Γενικό Αρχείο για αρχειοθέτηση. Και 
με κάθε άλλη εργασία που ανάγεται στη Γραμματεία 
του Συμβουλίου Πλημμελειοδικών. 

θα συμμετέχει στις συνεδριάσεις του Μικτού Ορκω¬ 
τού Δικαστηρίου Κέρκυρας (Μ.Ο.Δ.), θα τηρεί τα πρα¬ 
κτικά επί της έδρας, θα δημοσιεύει τις αποφάσεις, θα 
συντάσσει και θα καθαρογράφει τα πιο πάνω πρακτικά 
και θα καθαρογράφει τις αποφάσεις (σκεπτικά κ.λπ.). 
Καταχωρεί τις αποφάσεις στα προβλεπόμενα βιβλία. 
Υποβάλλει τις αναβλητικές δικογραφίες, τις υποκείμε¬ 
νες σε έφεση αποφάσεις με τις σχετικές δικογραφίες 
στον αρμόδιο Εισαγγελέα Εφετών. Συντάσσει και ταξι¬ 
νομεί κατά Εισαγγελίες Πρωτοδικών τα δελτία ποινι¬ 
κών μητρών των καταδικαζομένων κατηγορουμένων 
και τα αντίστοιχα στατιστικά δελτία. 

Συντάσσει και παραδίδει στον αρμόδιο υπάλληλο των 
πειστηρίων του Πρωτοδικείου αποσπάσματα που αφο¬ 
ρούν δήμευση, καταστροφή η απόδοση πειστηρίων. 
Τηρεί το βιβλίο διακίνησης δικογραφιών και ταξινομεί 
τις αποφάσεις κατ’ αύξοντα αριθμό, τις οποίες παραδί- 
δει στο αρχείο του Πρωτοδικείου για αρχειοθέτηση. 
Κάθε άλλη εργασία αναγομένη στη γραμματεία του 
ΜΟΔ. 

3) Γ ενικό Αρχείο 

θα υπηρετεί ένας (1) υπάλληλος και ένας (1) επιμε¬ 
λητής δικαστηρίων, οι οποίοι θα ασχολούνται με την 
αρχειοθέτηση, όλων των δικογραφιών του πολιτικού 
και ποινικού τμήματος του Πρωτοδικείου, την φύλαξη 
όλων των υπηρεσιακών βιβλίων τα οποία δεν χρησιμο¬ 
ποιούνται. Την έκδοση αντιγράφων κλπ των υποθέ¬ 
σεων που βρίσκονται στο αρχείο, τη χορήγηση βεβαιώ¬ 
σεων όσων ψήφισαν στις εκλογές, την αντικατάσταση 
απωλεσθέντων και συμπλήρωση εκλογικών βιβλιαρίων 
και γενικά την τήρηση του αρχείου των εκλογικών κα¬ 
ταλόγων. Με την επιμέλεια για την βιβλιοδέτηση των 
αποφάσεων κλπ του Πρωτοδικείου. Γενικά με την τή¬ 
ρηση και οργάνωση του αρχείου. 

Επίσης με την παραλαβή, φύλαξη και απόδοση των 
πειστηρίων και τη διεκπεραίωση κάθε εργασίας που 
αφορά τα πειστήρια. 

4) Πιστοποιητικά 

θα υπηρετεί ένας (1) υπάλληλος, ο οποίος θα έχει 
σαν αντικείμενο την έκδοση των πάσης φύσεως πιστο¬ 
ποιητικών που εκδίδονται από το Πρωτοδικείο. 

Παράλληλα με τα πιο πάνω καθήκοντα, θα ασχολεί- 
ται με την μισθοδοσία των Δικαστών και υπαλλήλων και 
με την έκδοση όλων των δικαιολογητικών που χρειάζο¬ 
νται οι μετατιθέμενοι, οι συνταξιούχοι κλπ, καθώς και 
με την σύνταξη των βεβαιώσεων που χορηγούνται στο 
προσωπικό για φορολογικούς σκοπούς στις αρχές 
κάθε χρόνου. Με την τήρηση μητρώου μισθοδοσίας, 
την τήρηση και ενημέρωση των φακέλλων των οικογε¬ 
νειακών και υπηρεσιακών μεταβολών που σχετίζονται 
με την μισθοδοσία των παραπάνω προσώπων. Με την 
σύνταξη καταστάσεων αποζημιώσεως των υπαλλήλων 
και επιμελητών για υπερωριακή εργασία. Με την σύ¬ 
νταξη των οδοιπορικών κλπ. εξόδων των μετατιθεμέ- 
νων ή μετακινουμένων εκτός έδρας Δικαστών και Δικα¬ 
στικών υπαλλήλων. Με την είσπραξη της μηνιαίας συν¬ 
δρομής υπέρ της μηνιαίας συνδρομής υπέρ της Ένω¬ 
σης Δικαστών και Εισαγγελέων. 

ΚΕΦΑΛΑΙΟ ΠΕΜΠΤΟ 

Άρθρο 29 

1. Η τοποθέτηση των υπαλλήλων που υπηρετούν στο 
Πρωτοδικείο Κέρκυρας, κατά την έναρξη ισχύος του 
παρόντος Κανονισμού, στα διάφορα τμήματα και γρα¬ 
φεία θα γίνει με απόφαση του Προϊσταμένου του Πρω¬ 
τοδικείου και της Γραμματείας, Προέδρου Πρωτοδι¬ 
κών. 

Με όμοια απόφαση θα γίνεται ανά διετία και ανάλογα 
των υπηρεσιακών αναγκών η μετακίνηση - τοποθέτηση 
των υπαλλήλων στα διάφορα τμήματα, ύστερα από 
πρόταση του προϊσταμένου της Διευθύνσεως της 
Γ ραμματείας. 

Κατ’ εξαίρεση και κατά περίπτωση ο χρόνος αυτός 
μπορεί με όμοια απόφαση να μειωθεί ή να παραταθεί, 
ανάλογα με τις υπηρεσιακές ανάγκες. 

2. Παρέχεται η ευχέρεια στο Προϊστάμενο της Γ ραμ¬ 
ματείας Πρόεδρο Πρωτοδικών, ύστερα από πρόταση 
του Προϊσταμένου της Διευθύνσεως της Γ ραμματείας, 
όταν οι ανάγκες της υπηρεσίας το απαιτούν, να αναθέ¬ 
τει ωρισμένες εργασίες ενός τμήματος σε υπάλληλο 
που υπηρετεί σε άλλο τμήμα και αντίθετα. 

Άρθρο 30 

ΑΙΘΟΥΣΕΣ ΣΥΝΕΔΡΙΑΣΕΩΝ 

Η συνεδρίαση των παραπάνω δικαστηρίων (πολιτι¬ 
κών και ποινικών) θα γίνεται σε αίθουσες που θα ορίζο¬ 
νται με πράξη από τον Προϊστάμενο του Πρωτοδικείου 
Κέρκυρας. 

Άρθρο 31 

ΤΜΗΜΑΤΑ ΔΙΑΚΟΠΩΝ 

Η Ολομέλεια του Πρωτοδικείου καταρτίζει τα τμή¬ 
ματα του για το διάστημα των διακοπών (11ουλίου μέχρι 
15 Σεπτεμβρίου), ανάλογα με την κίνησή του και τον 
αριθμό των υπηρετούντων δικαστικών λειτουργών. 

Στα τμήματα αυτά, εκτός των δικαστών του Πρωτοδι¬ 
κείου Κέρκυρας, θα υπηρετούν και οι Ειρηνοδίκες και 
Πταισματοδίκες Κέρκυρας. 


Άρθρο 32 

ΜΕΤΑΒΑΤΙΚΕΣ ΔΙΑΤΑΞΕΙΣ 

Ο κανονισμός αυτός τροποποιείται και συμπληρώνε¬ 
ται κατ’ άρθρο 17 παρ. 1 και 4 του Ν. 1756/88, ανάλογα 
με τις εμφανιζόμενες κάθε φορά ανάγκες της υπηρε¬ 
σίας. 

Η ισχύς του κανονισμού αυτού αρχίζει από την ημέρα 
της δημοσιεύσεως του στην Εφημερίδα της Κυβερνή- 
σεως (αρθ. 17 παρ. 7 Ν.1756/88), οπότε και καταργεί- 
ται κάθε άλλη διάταξη που ρυθμίζει τα ίδια θέματα. Μέ¬ 
χρι του χρόνου αυτού εξακολουθεί να ισχύει, ό,τι ισχύει 
μέχρι σήμερα. 

Κρίθηκε, αποφασίστηκε και δημοσιεύθηκε από την 
Ολομέλεια του Πρωτοδικείου στην Κέρκυρα αυθημε¬ 
ρόν. 

Η Πρόεδρος Οι Δικαστές 

ΜΑΡΙΑ ΚΑΡΠΑΘΙΩΤΑΚΗ ΟΔ. ΡΟΝΤΟΓΙΑΝΝΗΣ 

Πρόεδρος Πρωτοδικών ΒΑΣ. ΝΙΚΟΛΟΠΟΥΛΟΥ 

ΜΑΡΙΑ ΚΡΕΜΜΥΔΑ 
ΓΕΩΡΓΙΟΣ ΛΥΓΕΡΗΣ 
ΑΡΙΣΤΕΙΔΗΣ ΒΑΓΓΕΛΑΤΟΣ 
Πρωτόδικες 

Ο Πρ/νος Δ/νσεως Γραμματείας 
ΔΗΜΗΤΡΙΟΣ ΖΕΡΒΟΣ 

Η απόφαση αυτή να δημοσιευθεΙ στην Εφημερίδα της 
Κυβερνήσεως. 

Αθήνα, 24 Αυγούστου 1993 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 
-♦- 

Αριθ. 83.591 (5) 

Τροποποίηση Κανονισμού Εσωτερικής Υπηρεσίας του 
Πρωτοδικείου Λιβαδειάς. 

Η ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα Οργανι¬ 
σμού δικαστηρίων και κατάστασης δικαστικών λειτουρ¬ 
γών (Κυρ. Νόμος 1756/1988) (ΦΕΚ35/Α/26.2.1988), 
όπως αντικαταστάθηκε από το άρθρο 5 του Ν.1868/ 
1989 (ΦΕΚ 230/Α/10.10.1989) και όπως ισχύει σή¬ 
μερα. 

2. Το άρθρο 29α του Ν.1558/1985 όπως προσετέ- 
θηκε με το άρθρο 27 του Ν.2081/1992 (ΦΕΚ 154/ 
10.9.1992). 

3. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του Κρατικού 
προϋπολογισμού. 

4. Το έγγραφο του Πρωτοδικείου Λιβαδειάς με τον 
αριθμό 196/Φ.47/30.7.1993, αποφασίζουμε: 

Κυρώνουμε την. τροποποίηση του Κανονισμού 
της Εσωτερικής Υπηρεσίας του Πρωτοδικείου 
Λιβαδειάς όπως διαμορφώθηκε με την απόφαση 
της Ολομέλειας του δικαστηρίου αυτού με τον 
αριθμό 16/1993, η οποία έχει ως εξής: 

Για τους λόγους αυτούς 

Τροποποιεί το άρθρο 19 παρ. Δ του Κανονισμού 
εσωτερικής υπηρεσίας του Δικαστηρίου τούτου. Ορίζει 
ένα έκτακτο 5ο Τριμελές την 16 Δεκεμβρίου 1993, 
προκειμένου να εκδικασθούν οι υποθέσεις κατεπει- 
γούσης «ρύσεως. 

Κρίθηκε, αποφασίσθηκε και δημοσιεύτηκε στη Λιβα¬ 
δειά στις 2 Ιουλίου 1993. 

Η Πρόεδρος Οι Δικαστές 

ΒΑΣ. ΘΑΝΟΥ-ΧΡΙΣΤΟΦΙΛΟΥ ΕΛΕΝΗ ΚΑΛΟΓΗΡΟΥ 

ΣΟΦ. ΠΟΛΥΖΟΥ-ΘΕΟΧΑΡΙΔΗ 
ΜΑΡΙΑ ΤΣΙΡΙΜΩΚΟΥ 

Ο Προϊστάμενος της Δ/νσεως της Γραμματείας 
ΔΗΜΗΤΡΙΟΣ ΓΕΡΑΚΙΝΗΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Αυγούστου 1993 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 
' -♦- 

Αριθ. 82081 (6) 

Τροποποίηση Κανονισμού Εσωτερικής Υπηρεσίας του 
Εφετείου Πατρών. 

Η ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα Οργανι¬ 
σμού δικαστηρίων-και κατάστασης δικαστικών λειτουρ¬ 
γών (Κυρ. Νόμος 1756/1988) (ΦΕΚ 35/Α/26.2.1988), 
όπως αντικαταστάθηκε από το άρθρο 5 του Ν.1868/ 
1989 (ΦΕΚ 230/Α/10.10.1989) και όπως ισχύει σή¬ 
μερα. 

2. Το άρθρο 29α του Ν. 1558/1985 όπως προσετέ- 
θηκε με το άρθρο 27 του Ν.2081/1992 (ΦΕΚ 154/ 
10.9.1992). 

3. Το γεγονός ότι από τις διατάξεις αυτής της από- 
«ρασης δεν προκαλείται δαπάνη σε βάρος του Κρατικού 
προϋπολογισμού. 

4. Το έγγραφο του Εφετείου Πατρών με τον αριθμό 
482/22.7.1993, αποφασίζουμε: 

Κυρώνουμε την τροποποίηση του Κανονισμού της 
Εσωτερικής Υπηρεσίας του Εφετείου Πατρών όπως 
διαμορφώθηκε με την απόφαση της Ολομέλειας του 
δικαστηρίου αυτού με τον αριθμό 45/1993 η οποία έχει 
ως εξής: 

Γ ια τους λόγους αυτούς 

Καθορίζει ως δικασίμους, για την εκδίκαση των υπο¬ 
θέσεων του κακουργήματος, που προβλέπεται από τη 
διάταξη του εδαφίου ι της παραγράφου 1 του άρθρου 1 
του Ν. 1961/1990 του Επταμελούς Εφετείου Πατρών, 
τις 22 Σεπτεμβρίου 1993 ημέρα Τετάρτη, τις 22 Νοεμ¬ 
βρίου 1993 ημέρα Δευτέρα και τις 24 Ιανουάριου 
1994, ημέρα Δευτέρα, καθώς και τις αυτές ημερομη¬ 
νίες ως δικασίμους του αυτού δικαστηρίου, σε περί¬ 
πτωση αναβολής των υποθέσεων αυτών. 


Κρίθηκε, αποφασίστηκε στην Πάτρα την 30η Ιουνίου 
1993 και δημοσιεύθηκε στις 21 Ιουλίου 1993. 

Οι Πρόεδροι Εφετών Πατρών Οι Εφέτες 

ΚΩΝ/ΝΟΣ ΠΑΤΡΩΝΑΣ ΔΑΜΙΑΝΟΣ ΠΑΠΑΘΑΝΑΣΗΣ 
ΠΕΤΡΟΣ ΚΑΚΚΑΛΗΣ ΠΑΝΑΓΙΩΤΗΣ ΜΠΟΚΑΡΗΣ 
ΓΕΩΡ. ΠΑΝΟΥΤΣΑΚΟΠΟΥΛΟΣ 
ΧΡΗΣΤΟΣ ΚΟΚΚΑΛΗΣ 

0 Αντεισαγγελέας Εφετών 
ΑΓΗΣΙΛΑΟΣ ΓΕΩΡΓΑΚΟΠΟΥΛΟΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Αυγούστου 1993 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 
- 4 - 

Αριθ. 83593 (7) 

Τροποποίηση Κανονισμού Εσωτερικής Υπηρεσίας του 
Πρωτοδικείου Κατερίνης. 

Η ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα Οργανι¬ 
σμού δικαστηρίων και κατάστασης δικαστικών λειτουρ¬ 
γών (Κυρ. Νόμος 1756/1988) (ΦΕΚ 35/Α/26.2.1988), 
όπως αντικαταστάθηκε από το άρθρο 5 του Ν.1868/ 
1989 (ΦΕΚ 230/Α/10.10.1989) και όπως ισχύει σή¬ 
μερα. 


2. Το άρθρο 29α του Ν.1558/1985 όπως προσετέ- 
θηκε με το άρθρο 27 του Ν.2081/1992 (ΦΕΚ 154/ 
10.9.1992). 

3. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του Κρατικού 
προϋπολογισμού. 

4. Το έγγραφο του Προέδρου Πρωτοδικών Κατερί¬ 
νης με τον αριθμό 409/27.7.1993, αποφασίζουμε: 

Κυρώνουμε την τροποποίηση του Κανονισμού της 
Εσωτερικής Υπηρεσίας του Πρωτοδικείου Κατερίνης 
όπως διαμορφώθηκε με την απόφαση της Ολομέλειας 
του δικαστηρίου αυτού με τον αριθμό 15/1993 η οποία 
έχει ως εξής: 

Γ ια τους λόγους αυτούς 

Συμπληρώνει, κατά πλειοψηφία, τον παρακάτω Κα¬ 
νονισμό και ορίζει ότι το Τριμελές Πλημμελειοδικείο 
Κατερίνης θα συνεδριάζει, εκτός από τις ημέρες που 
ορίζονται στον προαναφερθέντα Κανονισμό και μία 
ακόμη φορά το μήνα, η.οποία θα είναι η τελευταία 
Τρίτη κάθε μήνα. 

Η απόφαση αυτή θα ισχύσει από τη δημοσιεύσή της 
στην Εφημερίδα της Κυβερνήσεως. 

Κρίθηκε και αποφάσισε στη Κατερίνη στις 24 Ιουλίου 
1993. 

Ο Πρόεδρος Πρωτοδικών Οι Δικαστές 

ΠΑΝ. ΘΕΟΔΩΡΟΠΟΥΛΟΣ ΠΑΝ. ΑΓΓΕΛΟΠΟΥΛΟΣ 

ΧΡΗΣΤΟΣ ΧΡΗΣΤΙΔΗΣ 
ΣΑΒΒΑΣ ΣΑΧΠΕΚΙΔΗΣ 
ΣΟΦΙΑ ΠΑΝΟΥΤΣΑΚΟΠΟΥΛΟΥ 
(Πρωτόδικες) 

ΙΩΑΝΝΑ ΚΑΡΑΜΠΑΣΗ 
(Έμμισθος Πάρεδρος) 

Η Προϊσταμένη της Διεύθυνσης της Γραμματείας 
ΑΙΚΑΤΕΡΙΝΗ ΠΑΓΚΟΥ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Αυγούστου 1993 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 
-♦- 

Αριθ. 71870 οικ. (8) 

Αντικατάσταση μελών και γραμματέως του Δ.Σ. του 
ΤΑ.Χ.ΔΙ.Κ. 

Η ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Το άρθρο 4 του Ν.Δ. 1017/71 «Περί συστάσεως 
του ΤΑ.Χ.ΔΙ.Κ.» 

2. Την απόφασή μας με αρ. πρωτ. 68962/11.7.91 
«Περί ορισμού των μελών του Δ.Σ. του ΤΑ.Χ.ΔΙ.Κ.» η 
οποία τροποποιήθηκε με τις αρ. πρωτ. 61.155/92 και 
85950/92 όμοιες της. 

3. Τα έγγραφα με αρ. πρωτ. 517/26.5.93 και 601/ 
22.6.93 του Δικηγορικού Συλλόγου Πειραιά, σχετικά με 
την αντικατάσταση των Γεωργίου Αποστολίδη και Μι- 
χάλη Βιτσαρά, τακτικού και αναπληρωματικού μέλους 


αντίστοιχα του Δ.Σ. του ΤΑ.Χ.ΔΙ.Κ., λόγω παραιτήσεως 
τους. 

4. Το έγγραφο με αρ. πρωτ. 4511/18.6.93 του 
ΤΑ.Χ.ΔΙ.Κ. με το οποίο ζητείται η αντικατάσταση της 
γραμματέως του παραπάνω Διοικ. Συμβουλίου. 

5. Την από 15.7.93 αίτηση του Αθανασίου Φαρρή, Δ/ 
ντού του Υπουργείου Δικαιοσύνηυς, τακτικού μέλους 
του Δ.Σ. ΤΑ.Χ.ΔΙ.Κ. 

6. Το γεγονός ότι από την απόφαση αυτή δεν προκα- 
λείται δαπάνη σε βάρος του προϋπολογισμού του 
Υπουργείου Δικαισύνης, αποφασίζουμε: 

Τροποποιούμε τις ανωτέρω αποφάσεις μας και ορί¬ 
ζουμε: 

Α) Τους Ιωάννη Κλάπα και Πλούταρχο Ηλιάδη, δικη¬ 
γόρους Πειραιά, ως τακτικό και αναπληρωματικό μέλος 
αντίστοιχα, του Δ.Σ. του ΤΑ.Χ.ΔΙ.Κ., σε αντικατάσταση 
του Γεωργίου Αποστολίδη και Μιχάλη Βιτσαρά. 

Β) Τον Χριστόφιλο Καλαβρυτινό Διευθυντή του 
Υπουργείου Δικαιοσύνης τακτικό μέλος του Δ.Σ. του 
ΤΑ.Χ.ΔΙ.Κ., σε αντικατάσταση του Αθανασίου Φαρρή, 
Διευθυντή του Υπουργείου Δικαιοσύνης, με αναπλη¬ 
ρωτή του τον Νικόλαο Τσίγκα, Διευθυντή του αυτού 
Υπουργείου. 

Γ) Γραμματέα του ανωτέρω Διοικητικού Συμβουλίου 
ορίζουμε την Κωνσταντίνα Καραβά, υπάλληλο του 
ΤΑ.Χ.ΔΙ.Κ. με βαθμό Εισηγητή Α', σε αντικατάσταση 
της Μαρίας Μυλωνά, με αναπληρώτρια της την Μαρία 
Μυλωνά, υπάλληλο του ΤΑ.Χ.ΔΙ.Κ., με βαθμό Γραμμα¬ 
τέα Α'. 

Κατά τα λοιπά,“ισχύει η απόφασή μας με αρ. πρωτ. 
68962/11.7.91, όπως τρρποποιήθηκε με τις αριθμ. 
πρωτ. 61155/92 και 85950/92 όμοιες της. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 26 Αυγούστου 1993 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ - ΜΠΕΝΑΚΗ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας 
ΤΕΕΕΧ 

ΡΑΧ 

Καποδιστρίου 34 

104 32 

22.3211 ΥΡΕΤ <3Π 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00' έως 13.00' 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληοη ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' Δρχ. 

15.000 

β) 

» 

» 

» 

Β 

» 

30.000 

Υ) 

» 

» 

» 

Γ 

» 

10.000 

δ) 

» 

» 

» 

Δ 

» 

30.000 

ε) 

» 

» 

» 

Αναπτυξιακών Πράξεων 

» 

20.000 

στ) 

» 

» 

» 

Ν.Π.Δ.Δ. 

» 

10.000 

ζ) 

» 

» 

» 

ΠΑΡΑΡΤΗΜΑ 

» 

5.000 

η) 

» 

» 

» 

Δελτ. Εμπ.8» Βιομ. Ιδ. 

» 

10.000 

θ) 

» 

» 

» 

Αν. Ειδικού Δικαστηρίου 

» 

3.000 

0 

» 

» 

» 

Α.Ε. & Ε.Π.Ε. 

» 

200Ό00 

ια) Για όλα τα Τεύχη εκτός ΤΑΕ-ΕΠΕ 

» 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 750 

» 1.500 

» 500 

» 1.500 

» 1.000 

» 500 

λ » 250 

» 500 

» 150 

» 10.000 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















